Twee vas wat glo skote afvuur | Maroela Media
Die Oos-Kaapse polisie het in 'n verklaring gesê polisiebeamptes is Vrydag omstreeks 19:00 na die Kings-strand in Humewood ontbied nadat daar glo skote op die strand afgevuur is. "Met hul aankoms het hulle die twee mans in 'n bakkie gevind, sterk onder die invloed van alkohol. Skote is na bewering vroeër in die lug afgevuur, maar niemand het enige beserings opgedoen nie."
Die polisie het gesê die mans is in hegtenis geneem en bly in polisieaanhouding totdat hulle Maandag in die hof sal verskyn.
Een van die mans is aangekla van dronkbestuur, roekelose en nalatige bestuur, die afvuur van 'n vuurwapen in 'n beboude gebied en nalatige hantering van 'n vuurwapen. Die ander man is aangekla van die afvuur van 'n vuurwapen in 'n beboude gebied en nalatige hantering van 'n vuurwapen.
Die polisie het ook op die gelisensieerde vuurwapen en ammunisie beslag gelê.
Interessant vertolking van begrip "beboude gebied". Die strand by Humrwood is aan die een kant dig bebou. Daarteenoor is daar GEEN ENKELE gebou in sig aan die suidelik oostelike kant van die strand nie
Rig van n vuurwapen rigting van geboue en daar is moeilik heid.
Rig die vuurwapen rigting van die see en daar gebeur niks.
Interessant definisie van "beboude gebied".
Vuurwapen hantering en drank gebruik doen mens eenvoudig net nie saam nie.Dit is 'n resep vir gewaarborgde moeilikheid.En die anc regime se polisiemag is daarop uit om mense oor 'n naweek agter tralies te sit.Of dit in 'n beboude gebied was of nie,dis irrelevant.Mens trek nie skote met enige vuurwapen in die lug af nie ongeag waar jy jou bevind.Dis absoluut roekeloos en nalatig want jy het geen beheer oor waar daai koeel gaan land nie.
Mense wat skote in die lug afvuur moet onthou dat daardie koeëls weer grond toe val.
Ek hoop die wapen se eienaar verloor sy wapens en word onbevoeg verklaar om wapens te besit. Die oorgrote wettige vuurwapen eienaars is veilige en verantwoordelike mense en ons werk hard om 'n positiewe beeld te skep. Ons het eenvoudig nie sulke mense of insidente nodig nie.
Boete vir die gedrag. Waarskuwing = volgende keer, straf. Niemand is dood nie.
Daar is ander goed wat meer straf verg. En nee, hoop hul kry hul wapens terug. Met die nodige amptelike waarskuwings en boete vir oortreding. Maar hul het ten minste gelisensieerde wapens. Nie soos die moordenaars en rowers wat onwettig in besit is daarvan en mense se lewens eis nie.